Henkilöstä, joka kirjautuu ensimmäisenä yrityksen edustajana KemiDigiin, tulee automaattisesti yrityksen KemiDigi-pääkäyttäjä ja hän saa samalla myös kaikki oikeudet KemiDigin toimintoihin.
Yrityksen pääkäyttäjä antaa oikeuksia KemiDigin toimintoihin muille yrityksen käyttäjille. Pääkäyttäjä voi antaa myös pääkäyttäjäoikeuden muille eli pääkäyttäjiä voi olla yrityksellä useampia.
Seuraaville käyttäjille ei tule mitään oikeuksia KemiDigin toimintoihin ensimmäisessä kirjautumisessa. Pääkäyttäjän on käytävä lisäämässä tarvittavat oikeudet muille käyttäjille, myös seuraaville pääkäyttäjille.